
Αριθ. 70270 (1) 


Εφαρμογή του άρθρου 1 του Ν. 653/77 περί υποχρεώσεων των παρό¬ 
διων ιδιοκτητών για τη διάνοιξη Εθν. οδών κλπ. στο Ν. Καβάλας. 
Ο ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1. Το Ν: 653/77 «περί υποχρεώσεων των παρόδιων ιδιοκτητών 
για τη διάνοιξη Εθνικών οδών κλπ.». 

2. Τις παρ. 9 και 10 του άρθρου 62 του Ν. 947/79 «περί οικιστι¬ 
κών περιοχών» και το ΠΔ 929/79. 


3. Το Ν. 960/21.8.79 και ιδιαίτερα την παρ. 4 του άρθρου 9 των 
οποίων τέθηκαν σε εφαρμογή νέες διατάξεις απαλ/σεων με επιβά¬ 
ρυνση των παρόδιων ιδιοκτητών για τις περιπτώσεις εθνικών οδών 
(νέες διανοίξεις, βελτιώσεις ή διαπλατύνσεις) και επαρχιακών, δημοτι¬ 
κών και κοινοτικών οδών (νέες διανοίξεις- βελτιώσεις). 

4. Την ανάγκη καθορισμού των περιπτώσεων εφαρμογής του 
άρθρου 1 του Ν. 653/77 σε οδούς που προβλέπεται εκτέλεση ερ¬ 
γασιών βελτίωσης ή διαπλάτυνσης. 

5. Την Τ. 70261 απόφασή μας με την οποία εγκρίθηκε η μελέτη 
του έργου «Βελτίωση και διαπλάτυνση της 11ης Επαρχ. οδού από 
Ελεθερούπολη προς όρια Ν. Σερρών- τμήμα από τήν έξοδο Αντιφιλίπ- 
πων μέχρι και τη’διασταύρωση προς Παλαιοχώρι». 

6. Την εισήγηση της ΔΤΤ Ν. Καβάλας, αποφασίζουμε: 

Ορίζουμε ως κατωτέρω τα τμήματα της 11ης Επαρχ. οδού 
από Ελευθερούπολη προς όρια Ν. Σερρών που αποτελούν νέες 
χαράξεις προς βελτίωση αυτής για τα οποία έχουν εφαρμογή οι 
διατάξεις του άρθρου 1 του Ν. 653/77. 

Από την έξοδο Αντιφιλίππων μέχρι και τη διασταύρωση προς Παλαιο- 
χώρι. 

Η απόφαση αυτή να δημοσιευθεί στην Εφημερίδα της Κυβερνήσεως. 


Καβάλα, 17 Δεκεμβρίου 1986 
Ο Νομάρχης 

ΓΙΑΝΝΗΣ ΜΠΕΛΤΣΙΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αριθ. 14888/83 (2) 

Καθορισμός Οικισμών Ν. Εύβοιας ότι εμπίπτουν στις διατάξεις του από 

6.12.82 Π. Δ/τος. 

Ο ΝΟΜΑΡΧΗΣ ΕΥΒΟΙΑΣ 
' Εχοντας υπόψη: 

1. Τις διατάξεις του από 6.12.82 Π. Δ/τος (Φ.Ε.Κ. 588Δ της 23. 

12.82 «περί καθορισμού όρων και περιορισμών δομήσεως οικισμών της 
χώρας». 

2. Τη με αριθμό 2/13/21.7.83 Γνωμοδ. του Συμβουλίου Χ.Ο.Π. του 
Νομού. 

3. Την από 20.7.83 Γνωμοδότηση της Ε.Ε.Δ.Σ. του Νομού. 

4. Τις αποφάσεις των Δημοτικών και Κοινοτικών Συμβουλίων που 
αναφέρονται στους καθοριζόμενους οικισμούς, αποφασίζουμε: 

1) Καθορίζουμε ότι εμπίπτουν στην παρ. 1 του άρθρου 1 του από 

6.12.82 Π. Δ/τος οι παρακάτω οικισμοί: 

Αγριβότανο, Τσαπουρνιά, Γαλατσάδες, Καματριάδες, Γούβες, 
Καστρί, Ελληνικά, Καμάρια, Κρυονερίτης, Πολύλοφος, Μηλιές, 
Άγιος Βλάσιος, Λάκας, Άγιος Γεώργιος (Κφρυστίας), Παραμερί- 
της, Δάφνη (Αυλωναρίου), Ελαία, Λοφίσκος, Άνω Κουρούνι, Βρύση, 
Γαϊα, Επισκοπή, Γραμπιά, Μεκουνίδα, Ρούκλιά, Ενορία, Κάδι, 
Γιάννηδες, Καλημεριάνοι, Γραμματικιάνοι, Μεντούλης, Κάτω Κου¬ 
ρούνι, Κήποι, Διορεύματα (Κονιστρών) Άνω και Κάτω Λέπουρα, 
Μαλετιάνοι, Μύλοι, Επανοχώρι, Ελαιών, Πηδουλέϊκα, Πύργος, 
(Καρυστίας), Καλλιανοί, Ταξιάρχες (Καρυστίας) Αχλάδι, Βλαχιά, 
Κερασιά, Λούτσα, Μυρτιάς και Παππάδες. 

Για τον οικισμό Άνω Κουρουνίου, έχοντας υπόψη το άρθρο 7 του 
από 6- 12-82 Π.Δ. και την από 6.12.83 απόφαση του Κοινοτικού 
Συμβουλίου, οι όροι δόμησης που καθορίζονται από το ως άνω Π. 
Δ/γμα και από την παρούσα απόφαση δεν εφαρμόζονται στην περιοχή 
της Κοινοτικής Βρύσης του εξωκκλησίου Κοιμήσεως της Θεοτόκου, 
όπως καθορίζεται στην απόφαση του Κοινοτικού Συμβουλίου. 

2) Ως κέντρα θεωρούμε εκείνα που καθορίστηκαν με τις σχετικές 
αποφάσεις των Δημοτικών και Κοινοτικών Συμβουλίων. 

3) Ως τρόπο επικάλυψης ορίζουμε τη στέγη με Βυζαντινά ή Ρωμαϊκά 
κεραμίδια. 

4) Τα εξωτερικά ανοίγματα να είναι μικρών διαστάσεων με ανα¬ 
λογίες πλάτους προς το ύψος 2/3, με κουφώματα ξύλινα ανοιγό- 
μενα. Περιμετρικά των ανοιγμάτων να σχηματίζονται περιθώρια 
με κονιάματα πλάτους 0,10- 0,20μ. 

5) Οι εξώστες να είναι μικρών διαστάσεων, να καταλαμβάνουν 
μικρό τμήμα των όψεων και να αποφεύγονται στο ισόγειο, εκτός 
αν στηρίζονται με μπαζωμένη βάση. 


6) Οι όψεις να καλύπτονται με τριπτά κονιάματα και λευκό χρώμα 
κατά προτίμηση. 

Η παρούσα έχει εφαρμογή από την ημερομηνία υπογραφής της και 
να δημοσιευτεί στην Εφημερίδα της Κυβερνήσεως. 

Χαλκίδα, 31 Δεκεμβρίου 1986 
Ο Νομάρχης 

ΕΥΤΥΧΗΣ ΚΟΝΤΟΜΑΡΗΣ 

-♦- 

Αριθ. ΤΠ 10456 (3) 

Έγκριση επέκτασης ρυμοτομικού σχεδίου Παραλίας Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
' Εχοντας υπόψη: 

1) Τις διατάξεις του ΝΔ της 17.7.1923 περί σχεδίων πόλεων.»· 

2) Τις διατάξεις του Ν. 1337/83 επέκταση των πολεοδομικών σχε¬ 
δίων, οικιστική ανάπτυξη και σχετικές ρυθμίσεις (ΦΕΚ 33/Α/14.3.83). 

3) Το Π. Δ/γμα της 30.8.85 (ΦΕΚ 414 Δ') πολεοδόμηση και επέ¬ 
κταση οικισμών της χώρας μέχρι 2.000 κατοίκους και τροποποίηση του 
από 24.4.85 Π.Δ. 

4) Τις με αριθμούς 58/86 και 73/86 αποφάσεις του ΚΣ Παραλίας. 

5) Το πρακτικό της από 3.12.86 συνεδρίασης του συμβουλίου ΧΟΠ 
Ν. Πιερίας στο οποίο περιλαμβάνεται η ομόφωνη γνωμοδότησή του. 

6) Το γεγονός ότι τηρήθηκε η νόμιμη διαδικασία έγκρισης της επέ¬ 
κτασης του σχεδίου, αποφασίζουμε: 

Εγκρίνουμε την επέκταση του ρυμοτομικού σχεδϊθυ του οικισμού της 
παραλίας όπως αυτό φαίνεται στο συνημμένο διάγραμμα που συνοδεύει 
την παρούσα απόφαση και αποτελεί αναπόσπαστο μέλος αυτής και κα¬ 
θορίζουμε τους εξής όρους δόμησης: 

α) αρτιότητα οικοπέδων πρόσωπο 15μ. εμβαδό 300 τ.μ. 

β) συντελεστής δόμησης 0,8. 

γ) κάλυψη 60%. 

δ) μέγιστο ύψος κτιρίου 8,00 μ. 

ε) σε περίπτωση κατασκευής στέγης μέγιστη κλίση μέχρι 35% και 
μέγιστο ύψος μέχρι 1,80 μ, μετρούμενο από την πλάκα επικάλυψης 
πάνω στην οποία κατασκευάζεται η στέγη. 

Κατερίνη, 5 Ιανουάριου 1987 
Ο Νομάρχης 

ΘΕΟΔΩΡΟΣ ΚΟΛΙΟΠΑΝΟΣ 

Αριθ. ΤΠ 11011/1986 (4) 

Αναγνώριση οδού Βάκχου στη .Σπερχειάδα Ν. Φθ/δας, ότι υπάρχει πριν 

από το 1923 και χαρακτηρισμός αυτής ως διατηρητέας. 

Ο ΝΟΜΑΡΧΗΣ ΦΘΙΩΤΙΔΑΣ 
’ Εχοντας υπόψη: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και 
συνοικισμών του Κράτους και ανεγέρσεως αυτών». 

β) Του Β.Δ. 712/70, όπως τροποποιήθηκε με τα 677/71 και 
198/1972 Β.Δ. 

γ) Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα. 

δ) Την 28/1986 γνωμοδότηση του Συμβουλίου Υ.Χ.Ο.Π. της Νομαρ¬ 
χίας μας. 

2. Το αριθμ. 1438/30.12.85 έγγραφο της Κοινότητας Σπερχειάδας. 

3. Την αριθμ. 53/1984 απόφαση Ειρηνοδικείου Σπερχειάδας. 

4. Το τοπογραφικό σχεδιάγραμμα του Τοπογράφου Μηχανικού Φώτη 
Ντζούνα. 


5. Το όσιό 12.12.1947 ρυμοτομικό σχέδιο πόλεως Σπερχειάδας στο 
οποίο φαίνεται η εν λόγω οδός, αποφασίζουμε: 

Αναγνωρίζουμε ότι η οδός Βάκχου στη Σπερχειάδα, υπάρχει νομί- 
μως πριν από το έτος 1923, και τη χαροικτηρίζουμε ως διατηρητέα. 

Η οδός αυτή φαίνεται στο τοπογραφικό σχεδιάγραμμα του Τοπ. 
Μηχανικού Φώτη Ντζούνα με τα στοιχεία 1, 2, 3, 4, 5, 6, 7, 8, 9, 
10, 11, 12, 13, 14, 15, 16, 17, 18, 19, 20, 21, 22, 23, 24, 25," 
26, 27, 28, 29, 30, 31, 32, 33, 34, 35, 36, 37, 1. 

Η απόφαση αυτή ισχύει από την ημέρα 7του θα δημοσιευθεί στην Εφημε¬ 
ρίδα της Κυβερνήαεως. 

Η απόφαση αυτή να δημοσιευθεί στην Εφημερίδα της Κυβερνή- 
σεως. | 

Λαμία, 8 Δεκεμβρίου 1986 

Ο Νομάρχης 
Γ. ΠΑΝΟΥΤΣΟΣ 

Αριθ. οικ/60315 (5) 

Έγκριση τοπικού ρυμοτομικού σχεδίου εκτός εγκεκριμένου σχεδίου 
στο Πανεπιστημιακό Δάσος Ταξιάρχη Ν. Χαλ/κής, χαρακτηρισμός 
χώρου και απόδοση όρων , δόμησης. 

Ο ΝΟΜΑΡΧΗΣ ΧΑΛΚΙΔΙΚΗΣ 
' Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πό¬ 
λεων κ.λπ.» όπως τροποποιήθηκε και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής αποκεντρώσεως» 
όπως συμπληρώθηκε και τροποποιήθηκε με τα 3620/56 και 536/70 Ν. 
Δ/τα. 

3. Τις διατάξεις του Α.Ν. 314/68 «περί παροχής στον Υπουργό Β. 
Ελλάδος και τους Νομάρχες αρμοδιότητας σε θέματα έγκρισης, επέκτα¬ 
σης, και τροποποίησης σχεδίων πόλεων και κωμών». 

4. Τις διατάξεις του Ν. Δ/τος 1018/71 με το οποίο τροποποιείται ο 
Α.Ν. 314/68. 

5. Τις δ/ξεις του οικιστικού Νόμου 1337/83. 

6. Τις δ/ξεις του Ν. 1032/80 «Περί συστάσεως Υπουργείου Χωρο¬ 
ταξίας, Οικισμού και Περιβάλλοντος». 


7. Την από 24.10.86 εισήγηση του ΤΠ και ΠΕ Ν. Χαλ/κής. 

8. Το αρ. 11/86 (θέμα 5ο) πρακτικό του Συμβουλίου ΧΟΠ Ν. Χαλ/- 
κής που γνωμοδοτεί υπέρ της έγκρισης του τοπικού ρυμοτομικού σχεδίου 
απόδοσης νέων όρων δόμησης και χαρακτηρισμού του χώρου. 

Επειδή η προτεινόμενη τροποποίηση γίνεται για να καλύψη τις κτι- 
ριολογικές ανάγκες του Αριστοτελείου Πανεπιστημίου Θεσσαλονίκης με 
τη δημιουργία Ερευνητικού Πανεπιστημιακού Κέντρου, αποφασίζουμε: 

Χαρακτηρίζουμε το χώρο με τα στοιχεία (ΑΒΓ ΔΕΖΗΘΙΚ 
ΑΜΑ) όπως φαίνεται στο συνημμένο τοπογραφικό διάγραμμα ως 
χώρο ανέγερσης Ερευνητικού Πανεπιστημιακού Κέντρου και καθορί¬ 
ζουμε τους παρακάτω όρους δόμησης. 

1. Ποσοστό κάλυψης 25%. 

2. Συντελεστής δόμησης 0,6%. 

3. Ύψος 11.50 μ. 

4. Πλάγια απόσταση από όρια γηπέδου 7.00 μ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 24 Δεκεμβρίου 1986 
Ο Νομάρχης 
ΓΙΩΡΓΟΣ ΚΙΡΚΟΣ 




ΙΔΙΟΚΤΗΤΕΣ 








